Poznata koprivnička tvrtka prvi put završila u minusu

Poznata koprivnička tvrtka završila je u minusu nakon što je proteklih godina redovito poslovala s osjetnim profitom.

Riječ je o tvrtki Mauthner u austrijskom vlasništvu koja se bavi otkupom i veleprodajom žitarica te ima svoje silose u Koprivnici. Protekle poslovne godine (njihova se računa do kraja lipnja) ostvarili su 62 milijuna eura prihoda, što je pad od čak 38 posto.

Mauthner je po prihodima bio treća najveća tvrtka u Koprivnici, a danas to više nije. Prvi su put lani poslovali s gubitkom od 53.000 eura. Usporedbe radi, prethodne poslovne godine imali su dobit od pola milijuna, a godinu prije 1,6 milijuna eura).

Silosi tvrtke Mauthner u Koprivnici

U Mauthneru tumače kako im prodaja prošle poslovne godine količinski nije pala, ali zato su znajačno pale cijene robe kojom najviše trguju – pšenice i kukuruza. Rezultat: izgubili su više od trećine prihoda.

Mauthner je prošle godine imao 50 zaposlenih, što je šest više nego predlani. Prosječna neto plaća iznosila je oko 1160 eura i bila je otprilike na istoj razini kao prethodne poslovne godine.

Objava Poznata koprivnička tvrtka prvi put završila u minusu pojavila se prvi puta na Danica.hr.