Podravska tvrtka otpustila 10 posto radnika, plaća 770 eura

Još jedna tužna poslovna godina za poznatu poljoprivrednu tvrtku iz Podravine.

Đurđevačka tvrtka Nova natura u vlasništvu moćne slavonske Osatina grupa ostvarila je lani 4,9 milijuna eura prihoda uz pad od čak 13 posto.

Tvrtka je poslovala s neto gubitkom od 443.000 eura, a ukupan preneseni gubitak iz ranijih godina iznosi oko 1,7 milijuna eura. Nova natura nikako da izađe iz krize.

Tvrtka se bavi uzgojem jabuka na plantaži površine 85 hektara te jagoda na tri hektra. Ima i modernu hladnjaču kapaciteta 4300 tona iz koje jabuke kreću u pogon za proizvodnju prirodnih sokova.

PROČITAJTE VIŠE Osatina traži berače jabuka, objavili plaću koju nude

Lani su imali oko 90 zaposlenih što je deset posto manje nego predlani. Prosječna neto plaća iznosila je skromnih 770 eura mjesečno i bila je veća tek za 40-ak eura u odnosu na prethodnu godinu, navodi se u izvještaju Financijske agencije.

Objava Podravska tvrtka otpustila 10 posto radnika, plaća 770 eura pojavila se prvi puta na Danica.hr.