Veliki trgovački lanac ostvario gubitak od 40 milijuna eura!

Veliki trgovački lanac ostvario je lani 127,4 milijuna eura ukupnih prihoda, što je 15 posto više nego prethodne godine.

Talijanski hard diskonter Eurospin pritom je poslovao s minusom od 4,7 milijuna eura, a to je 40 posto manji gubitak nego predlani. U četiri godine koliko posluju u Hrvatskoj (2020.-2024.), lanac je ostvario neto gubitak od 40 milijuna eura!

Otvorenje Eurospina u Jastrebarskom

Trgovački lanac posjeduje 30 marketa u Hrvatskoj, a ove ih godine namjerava otvoriti još nekoliko. Prema podacima Financijske agencije, Eurospin je lani imao 345 zaposlenih, što je 20-ak manje nego predlani.

Taj podatak čudi s obzirom da je lanac lani otvorio dućane u Ludbregu, Virovitici, Jastrebarskom, Karlovcu i Vinkovcima.

Inače, protekle je godine u Eurospinu prosječna neto plaća iznosila 1260 eura, što je oko 150 eura više nego pretprošle godine.

Objava Veliki trgovački lanac ostvario gubitak od 40 milijuna eura! pojavila se prvi puta na Danica.hr.